TRANSPORDIAMET

Indrek Vendla

16.01.2024

**TAOTLUS**

**lepingulise tähtaja pikendamiseks**

*leping 3.2-3/23/1833-1   
„Riigitee nr 11 Tallinna ringtee km 15,316-15,42 asuva Kangru tee 1 müratõkkeseina ehitus“.*

*Tekkinud olukorra kirjeldus:*

KiirWarren.KL asus Kangru tee 1 müratõkkeseina tööprojekti koostama hanke osaks olnud eelprojekti alusel, kuid töö tegemise käigus selgus, et eelprojekti lahendus vajab ümberprojekteerimist, sest sel ei olnud kõigi võrguvaldajate kooskõlastusi. Täpsemalt ei olnud Telia nõus eelprojekti lahendusega ja see vajas uut lahendust. Lisaks sidetrassi muudatustele on täiendavaid nõudeid olemasoleva haljastuse säilitamise osas esitanud ka kinnistu omanik.

Suhtlus Telia ja Bofteliga võrguvaldajale sobiva lahenduseni jõudmiseks ning selle realiseerimiseks projektis on tekitanud märkimisväärse hilinemise projekteerimistööde teostamisel. Tänase seisuga oleme jõudnud kõiki osapooli rahuldava lahenduseni, mis on saamas viimaseid kooskõlastusi ning saame jätkata projektlahenduse järgsete IKÕ alade muudatuste vormistamisega notariaalselt ning kolmepoolsete lepingute sõlmimisega.

Tulenevalt viimastel nädalatel saabunud talvistest oludest on aga maapind tänaseks niivõrd läbi külmunud, et kitsastes oludes olemasolevate kaablite väljakaevamine nende ümbertõstmiseks on muutunud võimatuks ning enne kevade saabumist see võimalik ei ole.

*Taotlus*:

Eelnevast lähtudes teeme taotluse lepingulise tähtaja pikendamiseks 3 kuu võrra. Uueks tööde lõpetamise tähtajaks palume määrata **17.04.2024.**

Siim Vahter

Ehitusjuht

KiirWarren.KL OÜ